    Eléyìí mú kí ẹ̀gbọ́n àgbàlagbà wọ inú igbó. Nítorí bí ìfẹ́ obìnrrin bá wọ ọkùnrin tọ́kàn tán tí wọ́n kò sì rí àyè fẹ́ ara wọn, ìdàrúdàpọ̀ a gba ìsàlẹ̀ odò ikùn, ìbànújẹ́ a da orí àgbà kọ odò, òkèlè kò nì lọ ní ọ̀nà ọ̀fun, ìrora olúwwarẹ̀ a ju ti onísòbìyà, ìrònú á dé bá olúwarẹ̀ bí onígbèsè, ọkàn olúwarẹ̀ á bàjẹ́ bii ti ẹlẹ́wọ̀n, ìrìn ẹsẹ̀ olúwarẹ̀ a dàbí ti olókùnrùn, ètè olúwarẹ̀ a gbé bi ti aboyun, itọ́ ẹnu olúwarẹ̀ a yi tikẹ́ bí ti ẹni ti ń sáré ìje, ìsọ̀rọ̀ olúwarẹ̀ a dàbí ti ará oko, ojú olúwarẹ̀ á dàbí tí ẹlẹenga, ara olúwarẹ̀ á gbóná bí ara alákọ̀wé tí ó ṣẹ̀ṣẹ̀ gbọ́ pé òun re ẹ̀yìn nínú ìdánwò, olúwarẹ̀ a sì máa kọsẹ̀ nibi ti kò sí gbòngbò ttàbí òkúta. Nítorí ìdí èyí, àwọn ọ̀dọ́mọkùnrin tí wọ́n ń tan àwọn obìnirn jẹ pé àwọn ó fẹ́ wọn láìjẹ́ pé o ti inú ọkàn wọn jáde, àti àwọn oníyèmejì ọ̀dọ́mọbìnrin tí wọ́n ń tan ogunlọ́gọ̀ ọkùnrin jẹ lójoojúmọ́ ayé wọn apànìyan ni gbogbo wọn, Olódùmarè ṣe ayé ní iyọ̀ òyìnbó fún àwọn ọmọ ènìyàn, ṣùgbọ́n àwọn wọ̀n-ọnnì ńn fẹ́ sọ ọ́ di ewúro.
    Eleyii mu ki egbon agbalagba wo inu igbo. Nitori bi ife obinrrin ba wo okunrin tokan tan ti won ko si ri aye fe ara won, idarudapo a gba isale odo ikun, ibanuje a da ori agba ko odo, okele ko ni lo ni ona ofun, irora oluwware a ju ti onisobiya, ironu a de ba oluware bi onigbese, okan oluware a baje bii ti elewon, irin ese oluware a dabi ti olokunrun, ete oluware a gbe bi ti aboyun, ito enu oluware a yi tike bi ti eni ti n sare ije, isoro oluware a dabi ti ara oko, oju oluware a dabi ti eleenga, ara oluware a gbona bi ara alakowe ti o sese gbo pe oun re eyin ninu idanwo, oluware a si maa kose nibi ti ko si gbongbo ttabi okuta. Nitori idi eyi, awon odomokunrin ti won n tan awon obinirn je pe awon o fe won laije pe o ti inu okan won jade, ati awon oniyemeji odomobinrin ti won n tan ogunlogo okunrin je lojoojumo aye won apaniyan ni gbogbo won, Olodumare se aye ni iyo oyinbo fun awon omo eniyan, sugbon awon won-onni nn fe so o di ewuro.